ÎNŢelegere de cooperare
 ÎNTRE MUNICIPIUL TIMIŞOARA, România 
ŞI MUNICIPIUL trujillo, Peru
Municipiul Timişoara, din România şi Municipiul Trujillo, din Peru, denumite în continuare Părţi, bazându-se pe legăturile de prietenie şi cooperare care există între România şi Peru, dorind să consolideze relaţiile dintre cele două oraşe şi să promoveze prietenia între locuitorii lor, respectând istoria, cultura şi tradiţiile celor două popoare, animate de principiul promovării dezvoltării durabile şi convinse că vor contribui la consolidarea valorilor democraţiei, convin să încheie prezenta Înţelegere de Cooperare, care va servi ca ghid pentru cooperarea dintre oraşe.
Art. 1
Părţile îşi exprimă voinţa de a stabili şi întreţine relaţii de cooperare cu scopul de a promova buna înţelegere între locuitorii celor două oraşe, de a facilita legături între cetăţeni şi instituţii din cele două oraşe şi de a încuraja schimburile în diverse domenii ale vieţii sociale, economice şi culturale. Părţile vor dezvolta relaţii de colaborare, potrivit competenţelor de care dispun şi în conformitate cu legislaţiile în vigoare în statele lor.
Art. 2
Părţile convin să-şi promoveze reciproc cultura, istoria şi tradiţiile şi să realizeze schimburi de informaţii pe aceste teme.
Art. 3
În scopul dezvoltării relaţiilor dintre oraşe, Părţile convin să realizeze schimburi în domeniile: cultural, economic, educativ, sportiv, al turismului, asistenţei sociale, sănătăţii, mediului înconjurător şi ecologiei, planificării şi dezvoltării infrastructurii urbanistice şi tehnologice şi să încurajeze schimburile comerciale.
Art. 4
Cooperarea în domeniile convenite nu exclude cooperarea în alte domenii care ar putea fi considerate oportune şi benefice pentru interesul comun al Părţilor.
Art. 5
Părţile se vor sprijini reciproc în promovarea de programe, proiecte şi activităţi comune în domeniile prevăzute de prezenta Înţelegere.
Art. 6
(1)  Prezenta Înţelegere se încheie pentru o perioadă nedeterminată şi intră în vigoare la data semnării. 


(2) Prezenta Înţelegere poate fi modificată de comun acord, modificările urmând să intre în vigoare la data semnării.

(3) Oricare dintre Părţi poate denunţa prezenta Înţelegere, pentru motive temeinice, printr-o notificare scrisă adresată celeilalte Părţi. Denunţarea produce efecte de la data primirii notificării.

Art. 7
Prezenta Înţelegere nu reprezintă tratat în sensul dreptului internaţional public.
Semnat la ....................., la data de  ...................., în două exemplare originale, fiecare în limba română şi limba spaniolă, toate textele fiind egal autentice. 
     Municipiul Timişoara

Municipiul Trujillo
           Judeţul Timiş

 Regiunea La Liberdad
              România

Peru
     Gheorghe Ciuhandu
 
César Acuña Peralta
                Primar

